CELEX: 32018D0425(01)
Language: lv
Date: 2018-04-20 00:00:00
Title: Komisijas Īstenošanas lēmums (2018. gada 20. aprīlis) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (Însurăţei (ACVN))

25.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 144/2
            
         KOMISIJAS ĪSTENOŠANAS LĒMUMS
   (2018. gada 20. aprīlis)
   par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
   (Însurăţei (ACVN))
   (2018/C 144/02)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
   tā kā:
   
               (1)
            
            
               Saskaņā ar Regulas (ES) Nr. 1308/2013 II daļas II sadaļas I nodaļas 2. iedaļu Rumānija ir iesniegusi pieteikumu par nosaukuma “Însurăţei” aizsardzību.
            
         
               (2)
            
            
               Saskaņā ar Regulas (ES) Nr. 1308/2013 97. panta 2. punktu Komisija šo pieteikumu ir izskatījusi un konstatējusi, ka minētās regulas 93.–96. panta, 97. panta 1. punkta, kā arī 100., 101. un 102. panta nosacījumi ir izpildīti.
            
         
               (3)
            
            
               Lai varētu iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī būtu jāpublicē minētās regulas 94. panta 1. punkta d) apakšpunktā minētais vienotais dokuments un atsauce uz publicēto produkta specifikāciju, kura izsludināta saskaņā ar nosaukuma “Însurăţei” aizsardzības pieteikuma izskatīšanā piemēroto valsts procedūru,
            
         IR NOLĒMUSI ŠĀDI.
   Vienīgais pants
   Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Însurăţei” (ACVN) ir sniegti šā lēmuma pielikumā.
   Saskaņā ar Regulas (ES) Nr. 1308/2013 98. pantu divu mēnešu laikā no šā lēmuma publicēšanas Eiropas Savienības Oficiālajā Vēstnesī drīkst celt iebildumus pret šā panta pirmajā daļā minētā nosaukuma aizsardzību.
   
      Briselē, 2018. gada 20. aprīlī
      
         
            Komisijas vārdā –
         
         
            Komisijas loceklis
         
         Phil HOGAN
      
   
   
      (1)  OV L 347, 20.12.2013., 671. lpp.
   
   
      PIELIKUMS
      VIENOTS DOKUMENTS
      
         “ÎNSURĂŢEI”
      
      
         PDO-RO-N1588
      
      
         Pieteikuma iesniegšanas datums: 29.12.2011.
      
      1.   Reģistrējamais nosaukums vai nosaukumi
      
      Însurăţei
      2.   Ģeogrāfiskās izcelsmes norādes veids
      
      ACVN – aizsargāts cilmes vietas nosaukums
      3.   Vīnkopības produktu kategorijas
      
      
               
                  1.
               
               
                  Vīns
               
            4.   Vīna (vīnu) apraksts
      
      
         Organoleptiskās īpašības – baltvīni
      
      Pēc izskata baltvīni ir tīri, dzidri kā kristāls, zaļgandzeltenā līdz zeltaini dzeltenā krāsā, tiem ir izmantotajai šķirnei raksturīgs aromāts, kā arī samtaina un maiga garša. Tie var būt gan sausie, gan saldie vīni.
      
         Vispārīgās analītiskās īpašības
      
      
                  Maksimālais kopējais spirta saturs (tilp. %)
               
               
                  15
               
            
                  Minimālais faktiskais spirta saturs (tilp. %)
               
               
                  11
               
            
                  Minimālais kopējais skābums
               
               
                  4,5  g/l (izteikts vīnskābē)
               
            
                  Maksimālais gaistošais skābums (miliekvivalentos litrā)
               
               
                  1,08 
               
            
                  Maksimālais kopējais sēra dioksīda saturs (miligramos litrā)
               
               
                  220
               
            
         Organoleptiskās īpašības – sārtvīni
      
      Sārtvīni ir tīri, dzidri, dažādos sārtās krāsas toņos (bāli sārti, gaiši sārti, lašsārti vai ar oranžu atblāzmu). Tie ir svaigi, līdzsvaroti, ar izturīgu skābenumu un daudzveidīgu aromātu buķeti, tiem ir raksturīgas augļu vai ziedu nianses.
      
         Vispārīgās analītiskās īpašības
      
      
                  Maksimālais kopējais spirta saturs (tilp. %)
               
               
                  15
               
            
                  Minimālais faktiskais spirta saturs (tilp. %)
               
               
                  11
               
            
                  Minimālais kopējais skābums
               
               
                  4,5  g/l (izteikts vīnskābē)
               
            
                  Maksimālais gaistošais skābums (miliekvivalentos litrā)
               
               
                  1,08 
               
            
                  Maksimālais kopējais sēra dioksīda saturs (miligramos litrā)
               
               
                  220
               
            
         Organoleptiskās īpašības – sarkanvīni
      
      Sarkanvīni pēc izskata ir tīri, spīdīgi, rubīnsarkanā līdz spilgti purpursarkanā krāsā, nedaudz jūtami tanīni, taču pēc garšas vīni ir pilnmiesīgi.
      
         Vispārīgās analītiskās īpašības
      
      
                  Maksimālais kopējais spirta saturs (tilp. %)
               
               
                  15
               
            
                  Minimālais faktiskais spirta saturs (tilp. %)
               
               
                  11
               
            
                  Minimālais kopējais skābums
               
               
                  4,5  g/l (izteikts vīnskābē)
               
            
                  Maksimālais gaistošais skābums (miliekvivalentos litrā)
               
               
                  1,20 
               
            
                  Maksimālais kopējais sēra dioksīda saturs (miligramos litrā)
               
               
                  170
               
            5.   Vīndarības metodes
      
      a)   
            Galvenās vīndarības metodes
         
      
      
         Vīnogulāju stādīšanas īpatnības un paņēmieni
      
      Audzēšanas prakse
      Stādījumu biezība: ne mazāk kā 4 100 stādījumi uz hektāra;
      ražas priekšlaicīga novākšana: augļu nobriešanas perioda sākumā drīkst samazināt vīnogu ķekaru skaitu, ja ražas iespējas pārsniedz maksimālo daudzumu, kas atļauts specifikācijā vīniem ar kontrolētu cilmes vietas nosaukumu. Apūdeņošana pieļaujama tikai sausos gados un tikai ar Vīnkopības un vīna valsts biroja (ONVPV) paziņojumu, ja augsnes mitrums (ūdens saturs augsnē) 0–100 cm dziļumā pazeminās līdz 50 % no pilnās mitrumietilpības un ja piemēro saprātīgas apūdeņošanas devas (400–600 m3/ha).
      b)   
            Maksimālās ražas
         
      
      
                   
               
               
                  ‘Băbească gri’, ‘Aligoté’, ‘Riesling de Rhin’, ‘Chardonnay’
                  78 hl no hektāra
               
            
                   
               
               
                  ‘Cabernet Sauvignon’, ‘Fetească neagră’, ‘Băbească neagră’, ‘Syrah’
                  78 hl no hektāra
               
            
                   
               
               
                  ‘Fetească albă’, ‘Fetească regală’, ‘Riesling italian’, ‘Pinot gris’
                  91 hl no hektāra
               
            
                   
               
               
                  ‘Băbească gri’, ‘Aligote’, ‘Riesling de Rhin’, ‘Chardonnay’
                  12 000 kg vīnogu no hektāra
               
            
                   
               
               
                  ‘Cabernet Sauvignon’, ‘Fetească neagră’, ‘Băbească neagră’, ‘Syrah’
                  12 000 kg vīnogu no hektāra
               
            
                   
               
               
                  ‘Fetească albă’, ‘Fetească regală’, ‘Riesling italian’, ‘Pinot gris’
                  14 000 kg vīnogu no hektāra
               
            6.   Noteiktais apgabals
      
      Noteiktajā apgabalā, kurā audzē vīnogas un gatavo vīnus ar kontrolētu cilmes vietas nosaukumu “ÎNSURĂȚEI”, ir iekļautas šādas Brăila žudeca apdzīvotas vietas:
      
         
            Însurăței pašvaldībā: Lacu Rezii, Măru Roșu, Valea Călmățuiului ciemats;
      
         
            Berteștii de Jos pašvaldībā: Berteștii de Jos un Spiru Haret ciemats;
      
         
            Victoria pašvaldībā: Victoria ciemats;
      
         
            Bărăganul pašvaldībā: Bărăganul ciemats.
      Piemērojot atkāpi, ar kontrolētu cilmes vietas nosaukumu “Însurăței” marķētu vīnu gatavošana no vīnogām, kuras audzētas šim nosaukumam noteiktajā apgabalā, drīkst norisēt:
      
                  —
               
               
                  tajā pašā vīnkopības apgabalā,
               
            
                  —
               
               
                  blakusesošajos vīnkopības apgabalos,
               
            
                  —
               
               
                  apgabalā, kas atrodas tajā pašā administratīvajā vienībā, vai
               
            
                  —
               
               
                  blakusesošajā administratīvajā vienībā.
               
            7.   Galvenās vīna vīnogu šķirnes
      
      ‘Băbească gri G’, ‘Pinot gris G’, ‘Fetească neagră N’, ‘Băbească neagră N’, ‘Cabernet Sauvignon N’, ‘Aligote B’, ‘Fetească regală B’, ‘Fetească albă B’, ‘Chardonnay B’, ‘Syrah N’, ‘Riesling italian B’, ‘Riesling de Rhin B’
      8.   Saiknes vai saikņu apraksts
      
      
         
            Saikne ar ģeogrāfisko apgabalu
         
      
      
         Savstarpējā saistība
      
      Donavas ietekme apvienojumā ar apgabalam raksturīgajiem klimatiskajiem faktoriem (konkrētāk, sausā gaisa masas nonāk saskarē ar reljefu, un šādi veidojas liela atšķirība starp ziemas un vasaras temperatūrām) un augsnes tips, kas savā īpašā veidā nosaka ainavu, ir elementi, kuri ietekmē vīnu sastāvu un struktūru un tiem nodrošina augļainu aromātu un svaigumu, kuru rada izteiktais skābenums un augstais aromātisko vielu un antociānu saturs.
      Smilšainas augsnes palīdz iegūt līdzsvarotus, harmoniskus vīnus, kuriem ir raksturīga izteikta krāsa un noturīgs aromāts un kurus var patērēt jaunus vai izturētus.
      Savukārt mežs, kas atrodas apgabala tuvumā, ir ļoti svarīgs faktors vīna tumši sarkanās krāsas iegūšanā, jo tas veido specifisko mikroklimatu, kas ir īpaši labvēlīgs, lai vīnogas varētu uzkrāt antociānus un iegūt nogatavojušos sarkano ogu aromāta nianses, kuras, pateicoties vīndaru prasmēm, patērētājs var izbaudīt ikviena vīna malkā.
      
         Sīkāka informācija par produktu
      
      Klimatiskie un augsnes apstākļi ir galvenie faktori, kas nosaka vīndarības apgabalu, jo to ietekmei uz iegūtā vīna kvalitāti ir izšķirīga nozīme. Insurecejas (Însurăței) vīnadārza vīnos izpaužas gan izmantotās vīnogu šķirnes īpašības, gan augsnes un mikroklimata ietekme, gan arī vīndaru prasmes; šiem vīniem ir raksturīgs augļainums, svaigums un nedaudz lielāks skābenums. Parasti tie ir augstas kvalitātes vīni, kuriem piemīt bagātīga tipisku aromātu buķete, kas ir raksturīga attiecīgai šķirnei.
      Pateicoties Insurecejas apgabala klimatiskajiem un augsnes apstākļiem, baltvīni pēc izskata ir tīri, dzidri kā kristāls, zaļgandzeltenā līdz zeltaini dzeltenā krāsā, tiem ir izmantotajai šķirnei raksturīgs aromāts, kā arī samtaina un maiga garša. Tie var būt gan sausie, gan saldie vīni.
      Sarkanvīni pēc izskata ir tīri, spīdīgi, rubīnsarkanā līdz spilgti purpursarkanā krāsā, tiem piemīt viegli izteikts tanīnu raksturs, taču pēc garšas tie ir pilnmiesīgi.
      Sārtvīni ir tīri, dzidri, dažādos sārtās krāsas toņos (bāli sārti, gaiši sārti, lašsārti vai ar oranžu atblāzmu). Tie ir svaigi, līdzsvaroti, ar izturīgu skābenumu un daudzveidīgu aromātu buķeti, tiem ir raksturīgas augļu vai ziedu nianses.
      Pēdējos gados ražotāji ir pielāgojuši vīndarības metodes tā, lai iespējami ilgi saglabātu īpašības, kas piemīt Insurecejas vīnogu audzēšanas apgabalam, it īpaši tādas šķirnes gadījumā kā ‘Babească neagră’, attiecībā uz kuru konstatēts, ka šajā apgabalā tā uzkrāj vajadzīgo antociānu daudzumu.
      Insurecejas vīnadārzā vīnogulāju audzēšanas tradīcija ir ļoti sena. Vīnkopju lielākās rūpes bija saistītas ar darbu vīnadārzā, šķirņu kultivēšanu, kā arī vīnkopības un vīndarības metodēm. Apgabala ļaudis un kaimiņu apgabalu iedzīvotāji ir strādājuši un pavadījuši kopā laiku Insurecejas vīnadārzā. Bieži vien tie sacentās par skaistāko stādījumu, atzītākās vīna vīnogu šķirnes un labākā vīna titulu.
      
         
            Saikne ar ģeogrāfisko apgabalu
         
      
      Videi labvēlīgi specifiski lauksaimniecības paņēmieni palīdz reģionā saglabāt floras un faunas līdzsvaru. Ar šiem paņēmieniem tiek palielināts tādu plēsīgo kukaiņu skaits, kas barojas ar kaitēkļu (vīnogulāju tinēja Lobesia botrana) kāpuriem, tādējādi vājinot to attīstību un mazinot augiem nodarītā kaitējuma apmēru.
      Lai panāktu vislabāko kvalitāti, vīnkopības un vīndarības paņēmieni ir tikuši pilnveidoti šādi:
      
                  —
               
               
                  vīnogu ražas novākšanai ir noteikts piemērots brīdis, kas sakrīt ar attiecīgo vielu (aromātu, antociānu un cukuru) maksimālo uzkrāšanos vīnogās, lai iegūtu kvalitatīvus vīnus, kuri ir raksturīgi tieši šim apgabalam,
               
            
                  —
               
               
                  ražas novākšanā izmanto sauso ledu, lai saglabātu ogu mizā uzkrātos dabīgos aromātus,
               
            
                  —
               
               
                  vīnogu misu ilgāku laiku tur saskarē ar čagām, lai varētu labāk atdalīt krāsvielas, it īpaši tādu bālu šķirņu gadījumā kā ‘Băbeasca neagră’,
               
            
                  —
               
               
                  fermentācijai izmanto ozolkoka mucas, it īpaši tādu vienšķirnes vīnu gadījumā kā “Chardonnay”, vīnu nogatavina pudelēs,
               
            
                  —
               
               
                  vīnogu pārstrādē izmanto vīndarības rīkus, kas apstiprināti bioloģisko vīnu ražošanai.
               
            Parasti vīnadārza augsni apsēj ar zāli, lai šādi nostiprinātu augsnes virsslāni. Augsni bagātina ar organisko vielu, izmantojot augu atkritumus, kurus atstāj uz zemes. Turklāt, tā kā augsne ir smilšaina, zāles un uz zemes atstāto augu atkritumu priekšrocība ir tāda, ka tie neļauj putekļiem izplatīties gaisā un novietoties uz vīnogām. Pateicoties tam, ir ievērojami samazinājušies vīna zaudējumi, kuri rodas vīndarības procesā un kuri agrāk lielākoties bija saistīti ar smiltīm, kas uzkrājās vīna tvertņu apakšā. Turklāt tika likvidēta zemes piegarša vīnā, kas bija saistīta ar to, ka putekļi noklāja vīnogas. Šādi tika ievērojami uzlabotas galaprodukta organoleptiskās īpašības.
      Antociānu saturs vīnogu mizā nosaka vīna krāsu, un tam ir būtiska nozīme, kad sarkanvīna kvalitāte tiek izvērtēta pēc ārējā izskata. Antociāni pieder pie flavonoīdu grupas un uz cilvēka organismu iedarbojas kā spēcīgs antioksidants, aizsargājot to no vēža un sirds un asinsvadu slimībām, jo tie bloķē holesterīna absorbciju, pazemina hipertensiju un mazina tādu slimību risku, kas saistītas ar novecošanu.
      Augstas kvalitātes vīni tiek iegūti, izmantojot vīndaru prasmi, kuri vīndarības paņēmienus spēj pielāgot vīnadārza un vīnogu šķirņu specifiskajām īpašībām, un piemērojot konkrētas metodes, kas noteiktas vīna stabilizācijai un iepildīšanai pudelēs. Tādējādi šiem vīniem ir savs neatkārtojams raksturs.
      Vīna kvalitāti nosaka izejvielas, proti, vīnogu kvalitāte un piemērotā tehnoloģija. Augstas kvalitātes vīnus var iegūt tikai tad, ja vīna ražošanā izmanto vīnogas, kas ir veselas un kas cukuru un fenolu satura ziņā ir pilnībā nogatavojušās.
      9.   Būtiski papildu nosacījumi
      
      
         Tiesiskais regulējums (tirgū laišanas nosacījumi)
      
      ES tiesību akti
      
         Papildu nosacījuma veids
      
      Papildu noteikumi attiecībā uz marķēšanu
      
         Nosacījuma apraksts
      
      Ar kontrolētu cilmes vietas nosaukumu “Însurăței” apzīmētus vīnus drīkst pārdot galapatērētājam tikai kā pudelēs iepildītus vīnus, kas ir “bioloģiski vīni” vai “no bioloģiskām vīnogām ražoti vīni” saskaņā ar šo specifikāciju un grozīto Komisijas Regulu (EK) Nr. 889/2008 (1).
      10.   Saite uz produkta specifikāciju
      
      http://www.onvpv.ro/sites/default/files/caiet_sarcini_doc_insuratei_modif_conf_notificarii_com_din_05.12.2016_0.pdf
      
         (1)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).